b'\n_START_ARTICLE_\nKragulj\n_START_SECTION_\nZna\xc4\x8dilnosti\n_START_PARAGRAPH_\nKragulj je srednje velika ujeda, pri \xc4\x8demer je samica ve\xc4\x8dja od samca. Odrasel kragulj meri v dol\xc5\xbeino od 48 do 61 cm. V letu ga spoznamo po zaobljenih perutih in po dolgem repu. Kragulji niso zna\xc4\x8dilni jadralci, zato v letu pogosto zamahujejo s krili._NEWLINE_Hranijo se s pticami in manj\xc5\xa1imi sesalci do velikosti zajca. Plen presenetijo z napadom iz grmovja, ptice pa pogosto tudi dolgo zasledujejo.\n_START_SECTION_\nRaz\xc5\xa1irjenost\n_START_PARAGRAPH_\nTa ptica je raz\xc5\xa1irjena po Evropi, Aziji, Afriki (od severne drevesne meje do Maroka) in v severni Ameriki do Mehike. Njegovo \xc5\xbeivljenjsko okolje so iglasti, v\xc4\x8dasih pa tudi v me\xc5\xa1ani in listnati gozdovi._NEWLINE_Kragulj gnezdi v kro\xc5\xa1njah dreves, v gnezdu, ki ga vsako leto zgradi na novo. Gnezdi v aprilu in maju, samica pa znese dve ali tri jajca.'